open-index/open-wikipedia-markdown huggingface dataset:
Timothy Ansah

**Timothy Ansah** (1919–2008) be Ghanaian educationist den politician. He be member of parliament for Tarkwa-Aboso constituency from 1965 go 1966. Before he enter parliament, he teach for plenty educational institutions. He be headmaster for Nsein Senior High School (wey dem dey call am Kwame Nkrumah Secondary School by den) from 1960 go 1974.

## Early life den education
Ansah dey born on 4 September 1919 for Axim, one town insyd Western Region of Ghana. He start ein early education for York Hall School for Axim. Later, he continue go Wesley College, Achimota School den King's College, Cambridge. For Cambridge, he pursue bachelor's degree program for History den do post graduate course for Diploma of Education. He win ein Cambridge Blue as athlete for Cambridge University as he compete against athletes from University of Oxford for three years.

## Career den politics
Ansah return to Ghana insyd 1950 den take up teaching appointment for ein former school; Wesley College. For there, he teach Music den History. Later, he move go Fijai Secondary School den for January 1957, dem appoint am as assistant headmaster for de school. He serve for dat position till 1960, wey dem appoint am as headmaster for Kwame Nkrumah Secondary School (wey later turn Axim Secondary den now be Nsein Senior High School). He enter parliament for June 1965 as representative for Tarkwa-Aboso constituency under Convention People's Party ein ticket. He stay for parliament till February 1966, wey Nkrumah ein government fall. He continue be headmaster for Nsein Senior High School till 1974.

## Personal life
Ein hobbies include listening to music, writing songs den African studies. He compose Ghanaian patriotic songs like *Momoane Beyennzo* for Nzema den *Dzin Pa Sen Ahonya*. He plus take part for de contest wey dem do to select de National Anthem. He die on Sunday, 22 June 2008.

## Legacy
De Timothy Ansah Memorial Foundation Scholarships, wey be scholarship wey dem dey give students from Western Region, dey bear ein name to honour am.

Nsein Senior High School hold de Timothy Ansah Lectures annually insyd ein honour.

## Books
*Kundum: festival of the Nzemas and Ahantas of the Western Region of Ghana* (1999): .

## References
Michael Paul Ansah

**Michael Paul Ansah** (31 October 1928 – 13 March 2005) be Ghanaian politician den educationist. He serve as member of parliament for Akwamu constituency from 1965 go 1966 insyd First Republic den member of parliament for Mid-Volta constituency from 1979 go 1981 insyd Third Republic. He be Ghana ein Minister for Health from 1979 go 1981 den Minister for Industry, Science and Technology from August 1981 go December 1981.

## Early life den education
Dem born Ansah on 31 October 1928 for Anum, one town insyd Eastern Region. He start ein early education for Mampong-Akwapim Primary School from 1935 go 1940. He continue ein middle school education for Akropong-Akwapim Middle School from 1941 go 1942, den Begoro Middle School from 1942 go 1944. He enter Presbyterian Secondary School (wey now be Presbyterian Boys' Senior High School) for 1945 den complete for 1949. Later, he do post-secondary education for Akropong Teacher Training College (wey now be Presbyterian College of Education, Akropong) wey he take obtain ein Teachers' Certificate 'A'. After he teach for some years, he enter University of Ghana, Legon den graduate plus degree for History for 1959. Later, he study Politics den Anthropology for Institute of African Studies for University of Ghana, wey he graduate for 1965. He be de first president den founder of Students Historical Association for University of Ghana, den he too be founder den first secretary for Akwamu Youth League for 1958 (wey now be Akwamu Students Union).

## Career
Ansah start ein teaching work for Presbyterian Secondary School for Odumase Krobo till dem transfer am go Institute of Arts and Culture on 30 June 1962. For 1965 inside, dem appoint am as headmaster for O'Reilly Secondary School.

## Politics
Insyd June 1965, Ansah get elect as member of parliament for Akwamu Constituency under Convention People's Party government. He serve for dis position till February 1966 wey Nkrumah ein government fall.

On 24 September 1979, as dem bring in de third republic, he enter parliament again represent Mid-Volta constituency under People's National Party ein ticket, wey he get elect as Majority Leader den Leader of de House. Dat same year, dem appoint am as Cabinet Minister under de Ministry for Health den he stay for dat post till dem move am go Ministry for Industry, Science and Technology for 1981. He serve for dat position till Limann ein government fall under Provisional National Defence Council (PNDC) on 31 December 1981.

## Ein life matter den death
Ansah ein hobbies include gardening, playing lawn tennis den listening to music. He marry Dora Ansah (née Arjarquah), wey he get 6 children plus am.

Ansah die on 13 March 2005, as he be 76 years.

## References
John Kwasi Appiah

**Kodwo Sam Annan** be Ghanaian politician. He serve as member of parliament for Asikuma constituency from 1965 go 1966. As he return from ein studies for United Kingdom for 1960, dem appoint am as regional secretary for Convention People's Party.

## References
Kow Nkensen Arkaah

**Kow Nkensen Arkaah** (14 July 1927 – 25 April 2001) be Ghanaian politician wey serve as Vice-President of Ghana from 1993 go 1997. He too be chief for Senya Beraku.

## Early life
Dem born Kow Arkaah on 14 July 1927 for Senya Beraku insyd Central Region of de Gold Coast (wey now be Ghana). He attend Mfantsipim School between 1941 den 1946, den later go Achimota College. After dat, he move go United States of America, wey he get ein first degree for Tufts College, den later attend Harvard University for ein MBA between 1952 den 1954.

## Career
Arkaah be Assistant Sales Manager for Secony Oil Corporation for New York City. Later, he return come ein homeland. From 1954 go 1957, Arkaah work as Marketing Executive for Mobil Oil Ghana Limited. For de next 10 years till 1968, Arkaah work inside de civil service, wey he rise to become Principal Secretary between 1966 den 1968. He be head of Ghana National Trading Corporation (GNTC), wey be big national trading franchise by dat time, Ghana Airways airline, den Ghana National Procurement Agency. For 1965 inside, he be Chief Commercial Officer for foreign trade. He too work as consultant for Gambia, Sierra Leone, Yugoslavia den Ethiopia.

## Politics
Arkaah turn leader of National Convention Party (NCP) before de 1992 presidential elections. Ein party form alliance plus National Democratic Congress (NDC) of Jerry Rawlings, den Every Ghanaian Living Everywhere (EGLE). As part of de agreement, Arkaah turn vice-presidential candidate under Rawlings ein ticket. Rawlings den Arkaah no get smooth working relationship throughout demma four-year term. De peak of de tension be alleged punch-up between dem for cabinet meeting on 28 December 1995. Rawlings talk say e be some kind misunderstanding. After dat incident, Arkaah start dey call ein self "stubborn cat".

Arkaah turn leader of Convention People's Party wey dem form through merger between National Convention Party (NCP) den People's Convention Party. Dem announce de merger on 29 January 1996. Arkaah, wey still be vice-president of Ghana, stand as candidate for 1996 presidential elections but he lose. For Rawlings ein government inside, dem replace am plus Professor John Atta Mills, wey be law lecturer, as Rawlings ein deputy.

## Death
Arkaah get involved for road traffic accident for Cantonments, Accra. He die from de injuries for Atlanta, United States, on 25 April 2001.

## References
Swinthin Maxwell Arko

**Swithin Maxwell Arko** (1920–2006) be Ghanaian politician insyd first republic. He be member of parliament for Agona Nsaba constituency from 1965 go 1966. Before he enter parliament, he be chairman for Agona Local Council den later chairman for National Association of Local Government Councils.

## Early life den education
Dem born Arko on 21 March 1920 for Nsaba, one town insyd Central Region of Ghana. He go school for Nsaba Presbyterian Middle Boarding School den Mfantsipim School, Cape Coast. After he work plus U. A. G. Ltd for about ten years, he travel go United Kingdom go study Local Government Administration.

## Career den politics
Arko start work plus U. A. G. Ltd from 1941 till 1951, wey he lef go United Kingdom for further studies. As he return come Ghana for 1952, he serve on Agona Local Council as clerk of de council. For 1957, he join Cocoa Marketing Board as senior loans officer. He work there till 1962, wey he become chairman for Agona Local Council den vice chairman for National Association of de Local Government Council. Later, he turn chairman for de National Association of de Local Government Council. He too be executive member for African Union of Local Authorities den executive member for International Union of Local Authorities. For June 1965, he become member of parliament for Agona Nsaba constituency. He serve for dat position till February 1966 wey Nkrumah ein government fall.

## Personal life
Arko die insyd 2006 wey he be survived by seven kiddies. Ein hobbies include reading den football.

## References
John Arthur (Ghanaian politician)

**John Arthur** (wey dem born am 4 February 1915, date of death unknown) be Ghanaian politician. He serve as minister of state den member of parliament during de first republic. He be regional commissioner (Regional Minister) for Western Region den member of parliament for Sekondi electoral district.

## Early life den education
Arthur dey born on 4 February 1915 for Anomabo insyd Central Region of Ghana (wey by den be Gold Coast). He go school for Anomabo Wesleyan School wey he get ein Standard 7 Certificate.

## Career den politics
Arthur start ein career as worker for Union Trading Company as clerk insyd 1934. He work dey for some few years den move go Central Wassaw Gold Mines, where he still work as clerk. For 1937, he lef there go join Gold Coast Machinery and Trading Company for Sekondi. He work dey till 1944, dem come transfer am go United Africa Company Limited. For 1950, he take active part inside general strike wey make dem sack am dat same year.

Arthur go enter private business afterwards, wey he acquire one quarry insyd from de chief of Essipong plus anoda lumber business. Arthur get elect as member of parliament on 15 June 1954. After he ein election insyd parliament, he hand over demma businesses to ein cousins; he hand over de lumber business to ein cousin, de late W. B. Hayford, plus de quarry business to ein cousin one Mr. Isaac Hayford. He serve as member of parliament for Sekondi electoral district till June 1956, wey parliament dissolve.

During de 1956 elections, Arthur get re-elect plus he return insyd parliament. He remain as member of parliament for Sekondi from dat time till February 1966 wey dem overthrow de Nkrumah government. Insyd 1956, dem appoint am as Parliamentary Secretary (ministerial secretary or deputy minister), plus insyd dat role he serve for different ministries till 1960 wey dem appoint am as Regional Commissioner for de Western Region. He hold dat position from 1960 till 1965 wey dem move am go Cocoa Products Corporation as chairman.

## Ein life matter
Arthur marry Madam Ekua Mensimah insyd 1936. De two of dem get three kiddies. Arthur marry anoda wife; Grace Moses plus ein too, he get three kiddies plus am.

## References
Kwamina Egyir Asaam

**Kwamina Egyir Asaam** be Ghanaian politician insyd de first republic. He be member of parliament for Aowin constituency from 1965 till 1966.

## Career
Before he enter insyd parliament, he be Western Regional Secretary for Education for de Convention People's Party.

## References
Samuel Emanful Arkah

**Samuel Emanful Arkah** be Ghanaian politician. E be member of parliament for Wassaw Central constituency from 1954 go 1965, den member of parliament for Prestea constituency from 1965 till 1966 when dem overthrow Nkrumah ein government.

## References
Daniel Asafo-Agyei

**Daniel Emmanuel Asafo-Agyei** be Ghanaian politician plus merchant. He replace Cobina Kessie as member of parliament for Kumasi North constituency insyd 1959, wey de latter take up diplomatic appointment as Ghana ein ambassador go Liberia. Asafo-Agyei represent Kumasi North from 1959 till 1965 wey he turn member of parliament for Manhyia constituency. While he dey insyd parliament, dem appoint am as deputy minister for Agriculture plus insyd 1965, dem appoint am as minister for Fisheries (new ministry wey dem just create dat time). He serve insyd dis role till February 1966 wey dem overthrow de Nkrumah government.

## References
Comfort Asamoah

**Comfort Asamoah** be Ghanaian politician. She be member of parliament wey represent Ashanti Region from 1960 till 1965 plus member of parliament for Asante Mampong from 1965 till 1966.

Asamoah be one of de first women wey enter insyd parliament of Ghana insyd 1960 under de Representation of de People (Women Members) Act. She be among de 10 women wey dem elect unopposed on 27 June 1960 on top Convention People's Party ticket.

Before she enter insyd parliament, she serve plus de Workers Brigade from 1957 till 1960.

## References
Theodore Obo Asare Jnr

**Theodore Obo Asare Jr.** (1926 – 1994) be Ghanaian politician insyd de first republic. He be member of parliament for Akan Bowiri constituency from 1965 till 1966. Before he enter insyd parliament, he be chairman for Ghana Commercial Bank.

## Early life den education
Dem born Asare on 19 November 1926 for Worawora, one town insyd de Oti Region of Ghana. He start ein early education for Presbyterian Mission School, Worawora from 1935 till 1943. After dat, he proceed go Presbyterian Secondary School (wey now dey called Presbyterian Boys' Senior High School) for Odumase Krobo from 1944 till 1946. He enter insyd Lincoln University insyd 1946 to pursue bachelor's degree program plus he graduate insyd 1950. He obtain ein master's degree insyd economics from Clarke University insyd 1952 plus ein doctorate degree from London School of Economics insyd 1955.

## Career den politics
Asare start ein career as civil servant insyd 1953, plus insyd 1954, he earn United Nations Fellowship Scholarship to pursue doctorate program for London School of Economics. Insyd 1957, he join Bank of Ghana, plus one year later dem appoint am as Principal for Economics section of de bank. Insyd 1960, he move go Ghana Commercial Bank plus dem appoint am as Deputy Managing Director. For September dat same year, dem appoint am as Chairman plus Managing Director for de bank. Insyd June 1965, he become member of parliament for Akan Bowiri constituency. He serve insyd dat role till February 1966 wey dem overthrow de Nkrumah government.

## Personal life
Ein hobbies include stamp collecting den coin collecting. Asare die insyd 1994, aged 68.

## References
Ayeebo Asumda

**Ayeebo Asumda** (1924–2002) be Ghanaian educationist plus politician. He serve as minister of state insyd de first republic. He be de first Regional Commissioner (Regional Minister) for de Upper Region—a region wey now dey include today de Upper East Region plus Upper West Region. He serve as member of parliament for Kusasi West electoral district plus later for Kusanaba electoral district. He sana serve as member of de Council of State insyd de fourth republic.

## Early life den education
Asumda be born on 24 January 1924 to Abugure Kusasi (ein poppie) plus Abana Kusasi (ein mother). Ein name Ayeebo be name wey dem adopt from ein uncle wey dem dey call Atia Ayeebo Kusanaba. Ein uncle be de one wey take care of ein education plus upbringing. Asumda start ein early education for Gambaga Primary School insyd 1931. Later, he transfer go Tamale Government Boys School insyd 1939 for ein middle school education. He obtain ein Standard 7 certificate insyd 1942 plus he enter Tamale Teacher Training College (wey now dem dey call Bagabaga College of Education) insyd 1945. After two years training, dem award am ein Teachers' Certificate 'B'.

## Career den politics
Before he enter insyd Tamale Teacher Training College insyd 1945, Asumda dey work as pupil teacher for two years. Insyd 1946, Asumda take teaching appointment for Zebilla plus he teach there till 1951 wey he decide to enter politics. Insyd 1951, Asumda get nominate to represent Kusasi West constituency insyd National Assembly. He stand for de seat insyd 1954 plus 1956 plus he win both times. He remain insyd parliament till 1966 wey dem overthrow de Nkrumah government. During ein time insyd parliament till July 1960 wey dem appoint am as Regional Commissioner for de Upper Region, Asumda serve as Parliamentary Secretary (ministerial secretary or deputy minister) for different ministries, some of dem include Ministry of Works, Ministry of Justice, Ministry of Trade plus Industry plus Ministry of Health plus Social Welfare. Asumda remain as Regional Commissioner for Upper Region from July 1960 till 24 February 1966.

## Ein life matter
Asumda get two brothers; Anyagre Azampaka plus Anyagibila Azampaka, plus one sister; Aryapoka Azampaka. Insyd 1946, he marry two wives; Madam Ateedpagira plus Madam Ayineem. Ein marriage plus Madam Ayineem dissolve insyd 1951. Insyd 1953, he marry Madam Atesikongi plus insyd 1954 he marry Madam Ayelsabliga Batuure.

## Death den legacy
Asumda die insyd 2002. Dem bury am for Kusanaba, one town insyd Bawku West District of de Upper East Region. Insyd 2006, de vice president that time, Alhaji Aliu Mahama, launch de Asumda Foundation for Education. De aim of de foundation be to support pursuit of culture, education plus sports insyd Northern, Upper East plus Upper West regions.

## References
Nantogma Atta

**Nantogma** **Atta** (born 1924) be Ghanaian politician during de first republic. He be member of parliament for Nanum Dagbon constituency from 1954 go 1965. For 1965, he come be member of parliament for Bimbilla constituency. As he dey parliament, he serve as deputy minister for defence.

## Early life den education
Dem born Atta insyd 1924. He get ein education for Presbyterian Mission School wey dey Kpando. Later, he go take commercial course for Agona Swedru wey make he get diploma insyd 1950.

## Career den politics
Before he go study de commercial course for Agona Swedru, Atta work small for Animal Health Department. After he get ein diploma, Department of Rural Water Supply employ am. He later resign go serve as state secretary for Nanumba den clerk for Bimbilla Local Council, position wey he hold from 1950 till 1954 wey he enter parliament.

Insyd 1954, he enter parliament represent Nanum Dagbon electoral area under Convention People's Party (CPP). He serve for parliament till 1956 wey dem dissolve parliament. Before parliament start again for 1956, CPP nominate am again to represent Nanum Dagbon electoral area. Inside 1956 parliamentary elections, dem re-elect am make he serve Nanum Dagbon electoral area for parliament. He serve dat role till 1965 wey he come be member of parliament for Bimbilla constituency. As he dey parliament, dem appoint am deputy minister for defence. He remain for parliament till 1966 wey Nkrumah ein government get overthrown.

## References
Yaa Asantewaa Festival

**The Yaa Asantewaa Festival** be an annual festival wey be celebrated by de chiefs den people of de Ejisu Traditional Area insyd de Ashanti Region of Ghana. Dem usually dey celebrate am insyd de month of August.

Na de Royal House of Queen Mother Saa Pogh Naa Yaa Asantewaa Ababio II found de Yaa Asantewaa festival make dem kai de 95th Year of de Home Calling of Queen Yaa Asantewaa den to honor ein actions during de War of de Golden Stool.

## Significance
De chiefs den de inhabitants of Ejisu pay homage to Yaa Asantewaa, wey be known as an Ashanti war heroine wey lead a battle against de British insyd 1901. De festival sanso dey commemorate ein bravery for resisting de British from capturing de Golden Stool of de Ashantis, wich lead to an uprising insyd de late 1690s.

## References
Asafua Festival

**Asafua Festival** be an annual festival wey be celebrated by de chiefs den people of Sekondi insyd de Western Region of Ghana. Dem dey usually celebrate am insyd de month of June.

## Celebrations
During de festival, dem dey welcam visitors make dem share chow den drinks. De people put on traditional clothes wey der be durbar of chiefs. Der sanso be dancing den drumming.

## Significance
Dem dey celebrate dis festival make dem purify de divinity of Asafua.

## References
Francis Yao Asare

**Francis Yao Asare** be Ghanaian pharmacist plus politician. He serve insyd different ministerial portfolios plus he serve as member of parliament for Buem constituency insyd de first republic.

## Early life den education
Dem born Francis insyd Baroda insyd Southern Togoland. He get ein education for Presbyterian School insyd Anum plus Mfantsipim School insyd Cape Coast.

## Career den politics
He train as druggist for Korle Bu Teaching Hospital plus he work as pharmacist for Ghana Civil Service from 1940 till 1947. He serve on Buem Krachi Native Authority, Southern Togoland Council plus he get elect to de Legislative Assembly wey represent Buem insyd 1951. Dat same year, dem appoint am as Ministerial Secretary (deputy minister) for Ministry of Housing. Later, dem appoint am as Minister for Labour, Co-operatives plus Social Welfare plus acting Minister for Communications. Insyd 1957, dem appoint am as Minister for Food plus Agriculture. He work insyd dat role till June 1960. On 1 July 1960, dem appoint am as Commissioner (Regional Minister) for Volta Region. He serve insyd dat role till 1961. Later, he turn Chairman for National Food plus Nutrition Board. He get re-elect to represent Buem constituency insyd subsequent years till 1965 wey dem sentence am to twenty-one years imprisonment on top charges say he defraud de government amount wey pass £1 million. After dem overthrow de Nkrumah government, Francis enter fishing plus dem make am president for National Inshore Boat Owners Association.

## Death
Francis die on 7 January 2004 at de age of 88. He be buried insyd ein hometown; Buem.

## References
Emmanuel Yaw Attigah

**Emmanuel Yaw Attigah** be Ghanaian politician during de first republic. He be member of parliament for Ho East constituency from 1960 go 1965. For 1965, he come be member of parliament for Ho constituency, constituency wey dem form by merging Ho East plus Ho West constituencies.

Before Attigah enter parliament, Rev. F. R. Amewotobla be de one wey represent Ho East constituency. Rev. Amewotobla be wanted for detention under Preventive Detention Act, so for March 1960 he go seek political asylum for Togo. Dem then declare Ho East seat vacant, den elect Attigah under Convention People's Party make he occupy de seat. Attigah swear into office plus Hans Kofi Boni (wey be de new member for Ho West constituency) on 11 August 1960.

## References
Kakube festival

**Kakube Festival** be celebrated by de people of Nandom insyd de Upper West Region of Ghana. Dem dey celebrate de festival to show gratitude to de gods for dema protection den guidance thru out de farming season den sanso to mark de end of de farming season. E sanso be a time wen de people of Nandom traditional area rekindle relationships, den exhibit dema rich traditions den culture.

## Significance
Dem dey celebrate dis festival make dem thank family gods den biz dem to bless de soil, protect de people during de farming seasons.

## References
Kobine festival

**Kobine Festival** be festival wey de chiefs den people of Lawra for Upper West Region of Ghana dey celebrate. Dem dey do am every year for de month of September Dem dey celebrate de festival insyd de month of September every year.

## References
Edina Bronya Festival

De **Edina Bronya Festival** be an annual harvest festival wey be celebrated by de chiefs den peoples of Elmina insyd de Central Region of Ghana. De festival be a novel Christmas during de Dutch era of de colonial period. Dem usually dey celebrate am insyd de first Thursday of January every year.

## History
After na de Portuguese suffer defeat in de hands of de Dutch insyd 1627, dem introduce a form of 'Christmas' dem locally know as *Bronya* to de local people. E dey coincide plus de Dutch Festival den dey signify de relationship between de people of Elmina den de Dutch.

## Celebrations
Families den paddies get togeda make dem celebrate plus merry-making den eating. On de eve of de festival, dem dey fire shots at midnight by de Paramount Chief to usher into de New Year. De Paramount Chief dey ride insyd a palanquin on de day wey dey follow. Dem dey slaughter sheep in front of de Elmina Castle.

## References
Gbidukor Festival

De **Gbidukor Festival** be an annual festival wey be celebrated by de chiefs den people of Gbi insyd de Volta Region of Ghana. E usually be celebrated insyd de month of November. Dem claim say de festival dey rotate between Hohoe den Peki.

## Celebrations
During de festival, der be pomp den pageantry. Dem dey carry de chiefs insyd palanquins whiles der be drumming den singing. Der sanso be de initiation of new development projects.

## Significance
Dem dey celebrate de festival to mark de exploits of de ancestors of de Gbi-Ewes. E sanso dey mark de period of family re-unions den de attraction of people both far den near.

## References
Regina Asamany

**Regina Asamany** (born 30 July 1927) be Ghanaian politician wey come from Kpando, one town insyd de Volta Region of Ghana. She dey widely recognize as one of de women wey demma effort help Ghana take get independence. She be daughter of ivory carver plus she be de only woman wey fit enter de first rank of Togoland Congress leadership insyd de 1950s. She be member of parliament wey represent Volta Region from 1960 till 1965, plus member of parliament for Kpando from 1965 till 1966.

## Biography
Asamany be born on 30 July 1927 for Kpando insyd de Volta Region. She start ein early education for Kpando Presbyterian School from 1935 till 1940, plus she later move go Kumasi Government Girls' School from 1941 till 1944.

Asamany be one of de first women wey enter insyd parliament of Ghana insyd 1960 under de Representation of de People (Women Members) Act. She be among de 10 women wey dem elect unopposed on 27 June 1960 on top Convention People's Party ticket. While she dey insyd parliament, she serve as deputy Minister for Labour plus Social Welfare from 1961 till 1963. Before she enter insyd parliament, she work for Ministry of Labour plus Social Welfare as mass education assistant.

She be Executive Member of National Council of Ghana Women, Trustee for Kwame Nkrumah Trust Fund plus Chairman for Visiting Committee of Borstal Institutes.

Insyd 1979, she found Mother Ghana Solidarity Party plus she get intention to contest for presidency insyd 1979 general elections, but she no fit contest as she miss de registration deadline by few minutes sake of say de cheque for registration fee delay.

## References



## External links
Paul Acheampong Cofie Atuahene

**Paul Acheampong Cofie Atuahene** (born 11 September 1923) be Ghanaian politician during de first republic. He be member of parliament for Tan-Banda constituency from 1965 go 1966.

## Early life den education
Dem born Atuahene on 11 September 1923 for Wenchi. He train as teacher den qualify plus Teachers' Certificate 'A'.

## Career den politics
Atuahene serve as de first Asa Youth Association secretary for Wenchi from 1939 go 1950. He be organizer, den later become secretary for United Gold Coast Convention (UGCC) for Wenchi between 1946 and 1949. For 1949, he switch go Convention People's Party (CPP) den serve as de first constituency chairman for de party inside Wenchi district. From 1955 go 1960, he serve as national den regional executive for de party. For 1959, dem appoint am camp superintendent for Workers Brigade, den for 1960 he become CPP Eastern Regional organiser. For 1963, dem appoint am Regional Education secretary for CPP, den for 1965 he become member of parliament for Tan-Banda constituency.

## References
Awani Akuguri

**Awani Akuguri** be a Ghanaian politician insyd de first republic. He be de member of parliament for de Zebilla constituency from 1965 to 1966.

## References
Jambaidu Awuni

**Jambaidu Awuni** be Ghanaian politician during de first republic. He be member of de Legislative Assembly wey represent Northern Territories under Northern People's Party (NPP) from 1951 go 1954. Dem re-elect am into de legislative for 1956 make he represent Kusasi Central constituency from 1956 till 1965.

Wen de Bawku Naba (Bawku chief) die, Awuni support ein uncle make dem enskin am as de new Bawku Naba, but e no succeed. Awuni blame Mumuni Bawumia for de failure den feel say he no fit remain member of NPP so far as Mumuni Bawumia still dey insyd de party. He then resign from NPP den cross carpet go join Convention People's Party (CPP) backbenchers for parliament for August 1957. For 1965, he become member of parliament for Garu constituency. He remain for parliament till February 1966 wey Nkrumah ein government get overthrown.

## References
Baba Ayagiba

**Baba Ayagiba** be Ghanaian politician during de first republic. He serve as member of parliament for Bawku constituency from 1956 go 1966 wey Nkrumah ein government get overthrown. He contest for de Bawku seat plus Adam Amandi of de Northern People's Party, wey represent de electoral area for Legislative Assembly from 1954 go 1956.

Before he enter parliament, Ayagiba be public servant. He be learner for Agricultural Institute for Zuarungu. He qualify for 1950 den dem appoint am as Agricultural Assistant for Ministry of Agriculture. He remain for dat position till he enter parliament for July 1956.

## References
Grace Ayensu

**Grace Ayensu** be Ghanaian politician. She be member of parliament wey represent Western Region from 1960 go 1965, den member of parliament for Gomoa constituency from 1965 go 1966.

Ayensu be one of de first women wey enter Ghana parliament for 1960 under de Representation of the People (Women Members) Act. She be among de 10 women wey dem elect unopposed on 27 June 1960 under Convention People's Party (CPP) ticket.

## Early life den education
Dem born Grace on 24 September 1914 for Elmina. She get ein education for St. Peter's School for Sekondi den Elmina Convent for Elmina from 1921 go 1927.

## Career den politics
Ayensu lef school den start trade for 1928. She dey trade textiles, provisions den hardware. Plus de trading, she dey involved insyd timber business from 1941 go 1958.

Ayensu volunteer for plenty organizations, including serving as de first woman President for Sekondi/Takoradi Consumers' Cooperative Society for 1945, den patron for Sekondi/Takoradi branch of de National Youth League for early 1950s. For 1954, she win election as member of Sekondi/Takoradi Municipal Council. Dat same year, Department of Social Welfare give am certificate of honour plus badge for her voluntary services inside Sekondi/Takoradi Municipality. She serve insyd de Municipal Council till 1960. As she dey serve there, she be part of Women Delegation to Ceylon for 1958. She be second Vice President of de National Federation of Ghana Women den President of de federation for Sekondi/Takoradi District. She serve on de Board of Governors for Sekondi College den Fijai Day Secondary School. She sana serve on de Hospital and Prisons Visiting Committee. On 27 June 1960, dem elect am as member of parliament as de first member for Western Region. For July 1965, she become member of parliament for Gomoa constituency. For September dat same year, dem appoint am chairperson of de State Bakery Corporation. She hold all dis positions till February 1966 wey Nkrumah ein government get overthrown.

## Ein life matter
Grace Ayensu marry administrator wey work plus Ghana Railways. She get ten kiddies. Ein son, Edward S. Ayensu, wey now die, be international development advisor for science, technology den economic development. Her hobbies be gardening den singing.

She die on 11 February 1975.

## References



## External links
Kofi Baako

**Kofi Baako** (1926–1984) be Ghanaian sportsman, teacher den politician. He serve as Minister for Defence under Nkrumah ein government during de First Republic of Ghana till dem overthrow am for 1966. He sana hold various other ministries throughout de time wey Convention People's Party (CPP) dey power.

## Early life den education
Kofi Baako ein poppie be teacher. He make Kofi Baako start school when he be only three years old. After he finish ein elementary school education for Roman Catholic School for ein hometown Saltpond, he continue ein secondary school education for St. Augustine's College, Cape Coast.

## Work den politics
Baako become teacher den later civil servant. He get inspiration from Kwame Nkrumah ein speeches wey dey advocate for Ghana ein independence. Dis inspiration make he write article titled "My Hatred of Imperialism," wey lead to him getting sacked from ein job. Later, he meet Nkrumah, wey make am editor-in-chief of de *Cape Coast Daily Mail* when he still be only twenty years old. Anoda article wey he write later for de *Daily Mail* be "We Call for Freedom." Dis one make de colonial government imprison am. Nkrumah plus some other leaders of de Convention People's Party (CPP) join am for prison. Later, when Nkrumah win elections den form government, some of de men wey dem jail together with am become ministers for Nkrumah ein government.

Kofi Baako get elected as Member of Parliament for Saltpond inside Central Region of Ghana. Kwame Nkrumah appoint am as Minister of State insyd ein colonial government before independence. He continue serve in different roles throughout Nkrumah ein government. For de earlier years of de government, he first be Minister without portfolio before dem appoint am as Minister for Information and Broadcasting for August 1957. Dis make am de youngest minister not only for Ghana but for de whole British Commonwealth of Nations. He enter office when he be only 29 years old.

Baako serve as Minister for Defence between September 1961 den 24 February 1966.

## Oda activities
Dem know say Baako be good for sports; he dey active inside soccer, cricket, den he be national table-tennis champion. Ein hobbies be reading den photography.

## Family
Baako get four kiddies. One of dem, Kweku Baako Jnr, be journalist den editor of *The New Crusading Guide* newspaper.

## References



## External links
Ramatu Baba

**Ramatu Baba** be Ghanaian politician during de first republic. She be de first female district commissioner for Ghana den de only woman wey ever serve as district commissioner for Yendi district. She be member of parliament for Yendi constituency from 1965 go 1966.

## Biography
Ramatu Baba be daughter of de chief butcher for Yendi. She get ein education for schools insyd ein home district den Achimota School for Accra. After school, she work for Social Welfare department for Tamale, capital of de Northern Region. She lef civil service go work as regional woman organizer for United Ghana Farmers' Council (UGFC), group wey dey under Convention People's Party (CPP). She spend three years tour de whole region, den ein work cover both male den female farmers. Dem appoint am as District Commissioner for Yendi district wen na she be only twenty-seven (27) years old. She serve Yendi as District Commissioner till 1965 wey she become member of parliament (MP) for Yendi constituency. She remain MP till February 1966 wey dem overthrow Nkrumah ein government.

Insyd 2003, she appear before National Reconciliation Commission make she beg say dem return her two houses den one car wey dem seize after dem overthrow de first republic government. She talk say Azu Crabbe commission clear her name, but de military government still go confiscate her assets. She add say she write letter to de PNDC government talk about her situation, den dem direct her go Confiscated Assets Committee. Mrs. Betty Mould-Iddrisu, wey be then chairperson of de commission, help am recover her buildings for Tamale wey people dey occupy. But later, dem take back de buildings as de occupants report de matter too go Confiscated Assets Committee. She get two sons.

## References
Kofi Badu

**Kofi Badu** be Ghanaian politician den journalist. He serve as member of parliament during Ghana ein first republic, den later serve as minister of state during de Supreme Military Council (SMC) era plus de Armed Forces Revolutionary Council (AFRC) era. As journalist, he be editor for various newspapers.

Badu be editor for various newspapers, including *Cape Coast Daily Mail* den *Daily Gazette*.. He help T. D. Baffoe as publicist for Trades Union Congress, den later become editor of *Ghanaian Times*, where T. D. Baffoe be chief editor. For June 1965, Badu become member of parliament for Manso constituency under Convention People's Party (CPP). He remain for parliament till Nkrumah ein government get overthrown for 1966. After de overthrow, Badu become editor of *Evening Standard*, newspaper wey Komla Agbeli Gbedemah own. 

For de 1969 parliamentary election, Badu contest Adansi constituency seat under National Alliance of Liberals (NAL) but he lose give Stephen Nuamah of de Progress Party, wey get 7,812 votes against Badu ein 2,292 votes. During de second republic, Badu be editor den owner of *Spokesman* newspaper.

After dem overthrow de Busia government, Badu get appointment as National Redemption Council (NRC) spokesman for de press. For early 1978, de then ruling government—Supreme Military Council (SMC), wey be NRC from 1972 till 1975—appoint am as Commissioner for Consumer Affairs. For 1979, he become Commissioner for Sports and Local Government. He hold dis position till June 1979 wey SMC get overthrown.

During de Armed Forces Revolutionary Council (AFRC) regime, dem revert am back to de Ministry of Consumer Affairs for June 1979, den he serve inside till September 1979 wey de military government hand over power to civilian rule. Later on, Badu become Chairman of de Press Commission.

## References
Thomas Dominic Baffoe

**Thomas Dominic Baffoe** be Ghanaian journalist den politician. He be Editor-in-Chief of *Ghanaian Times* from 1964 go 1965. He sana serve as president of de Ghana Journalists Association for 1964. From 1965 go 1966, he be member of parliament for Gomoa-Assin constituency.

## Early life den education
Dem born Baffoe on 1 November 1930 for Mankesim insyd Central Region of Ghana (wey be Gold Coast by dat time). He get ein early education for Tarkwa Catholic School from 1939 go 1941, den later go Obuasi Methodist den Catholic School wey he get School Leaving Certificate. After dat, Baffoe study for house den enter journalism.

## Career den politics
Baffoe join *Ashanti Times* for Obuasi just after he lef school for 1947 as trainee journalist. For 1949, he join *Gold Coast Leader* for Sekondi, newspaper wey Jonathan Kwesi Lamptey own. For 1950, he move go *Takoradi Press* wey Saki Scheck own, but one year later he lef go Kumasi make he become sub-editor for *Ashanti Sentinel*. Towards de end of 1951, he get job as senior reporter for *Daily Graphic*. For 1952, Baffoe return go *Ashanti Times* as senior sub-editor. He stay with de firm till 1955 wey dem appoint am as Editor of *India Newspaper*.

Baffoe serve as public officer from 1958 go 1960, den become editor of *Ghanaian Worker*, de newspaper for de Trades Union Congress. For April 1960, dem appoint am as Editor of *Ghanaian Times*, but he get dismissed for two weeks inside 1961. Dat same year, he get appointment as member of de Central Committee of de Convention People's Party (CPP), wey make am de youngest member of de committee by dat time. Insyd May 1964, he become Editor-in-Chief of *Ghanaian Times* till 1965. Dat same year, he serve as president of de Ghana Journalists Association. For 1965, he revert go de position of editor for *Ghanaian Times*. He remain as Editor-in-Chief till 24 February 1966 wey Nkrumah ein government get overthrown. Insyd June 1965, he sana serve as member of parliament for Gomoa-Asin constituency. He remain for parliament till de 1966 overthrow. Later for ein life, he serve as member of de board of directors for *Ghanaian Times*.

## Ein life matter
Baffoe marry Miss Josephine Ashorkor Vejisu, wey now be Mrs. Josephine Baffoe, on 18 June 1960. Mrs. Josephine Baffoe get two children before de marriage. Baffoe die on Wednesday, 14 February 2005.

## References
Joseph Kingsley Baffour-Senkyire

**Joseph Kingsley Baffour-Senkyire** be Ghanaian academic, politician den diplomat. He be member of parliament for Duayaw-Nkwanta constituency from 1965 go 1966. He sana serve as Ghana ein Ambassador to United States of America from 1979 go 1981.

## Early life den education
Dem born Baffuor-Senkyire on 19 March 1928. He be second kiddies of Nana Afua Birago, de late queen mother of Duayaw Nkwanta Traditional Area, den Opanin Kwame Adiyea wey come from Adugyama. He get ein early education for Bechem Catholic Boys School, den go St. Augustine's College, Cape Coast from 1943 till 1948 wey he obtain Cambridge School Certificate. Insyd 1958, he win Government Scholarship go study for Purdue University for America. There, he study Agriculture for both ein Bachelor's den Master's degrees from 1956 go 1962. Baffuor-Senkyire later go back Purdue University pursue doctorate degree in Agriculture, den dem award am de degree for 1971. For 1979, Purdue University award am honorary Doctor of Letters degree.

## Career

### Academia den civil service
After he finish ein secondary education, Baffuor-Senkyire teach for Government School wey dey Asem, Kumasi before he join civil service. From 1954 go 1956, he work for Information Service Department (wey now be Ghana Broadcasting Corporation).

After he complete ein studies for United States of America, he come back Ghana for 1962 den join de teaching staff for University of Science and Technology (now Kwame Nkrumah University of Science and Technology). There, he work as lecturer for Animal Husbandry, den for 1977, dem promote am to Senior Lecturer.

After dem overthrow de Limann government on 31 December 1981, Baffuor-Senkyire return go ein alma mater, Purdue University, as visiting professor for de Department of Agricultural Economics under two-year contract. He come back Ghana for 1986 den rejoin de Faculty of Agriculture for University of Science and Technology. He retire for 1988.

### Politics den foreign service
Baffuor-Senkyire get elect into parliament to represent Duayaw Nkwanta constituency under de ticket of Convention People's Party (CPP) for 1965. He serve for dis position till 24 February 1966 wey Nkrumah ein government get overthrown.

When de Third Republic start for 1979, Baffuor-Senkyire get appointment as Ghana ein Ambassador to United States of America. He hold dis position till 31 December 1981 wey dem overthrow de Limann government.

## Ein life matter den death
After he retire, Baffuor-Senkyire start funeral undertaker ein business. He fall sick on 5 February 1999 den dem admit am for Bomso Clinic insyd Kumasi. He die on 8 February 1999. He lef behind ein wife, Charlotte Baffuor-Senkyire, plus five kiddies.

## References
Asoma Banda

**Alhaji Asoma Abu Banda** (sana spell Asumah Banda) be Ghanaian businessman den philanthropist. He be chairman den Chief Executive Officer of Antrak Group of Companies. He be de first Chancellor of de University of Education, Winneba, wey he serve from 2010 go 2023.

## Early life den education
Dem born Banda insyd June 1933 den he come from Kintampo wey dey de former Brong Ahafo Region, now part of Bono East Region. He attend Government Boys School for Kumasi. Later, he go London where he get ein Ordinary Level and Advanced Level certificates plus diploma in Marketing/Sales Management.

## Career
Insyd 2010, Banda be Chancellor of de University of Education, Winneba.

He be Executive Chairman of Antrak Air; Executive Chairman of Antrak Express Limited; President of Ship Owners and Agents Association of Ghana; den board chairman of Meridian Port Services Limited. Banda sana serve as board member for Ghana Ports and Harbours Authority, Ghana Maritime Authority, plus de Ghana Shippers’ Council.

### Political career
Banda be member of Convention People's Party (CPP). He sana be former chairman of de People's Convention Party. He be former member of de Council of State too.

## Ein life matter den death
Insyd 2013, ein wife Cassandra Aisha Banda file for divorce. He get second wife by name Edwina Baaba Coussey Banda. He get two sons—Fadel Asuma Banda den Jamel Banda. He sana get two sisters—Hajia Shatta Abu Banda den Hajia Meeli Banda. In total, he get twelve kiddies.

Banda be Muslim. He die for Accra on 1 March 2025, wey he be 92 years old.

## Legacy
Na dem build a mosque insyd ein name dem call de Alhaji Banda's Mosque.

## References
Benjamin Alphonsus Kwasi Konu

**Benjamin Alphonsus Kwasi Konu** be a Ghanaian politician den tutor.

## Early life
Konu hail from South Tongu.

## Career
Insyd July 1956, Konu get elect during de general election make he serve insyd de Legislative Assembly. He be tutor.

## Politics
Konu be Member of Parliament for Sogakofe Constituency. He be member of de Convention People's Party (CPP). He sana serve as Minister for Fisheries.

## References
Racism in Africa

Na ethnic Pygmy populations insyd Central Africa have suffer from racialized discrimination from Bantu peoples. Dem be frequently ostracized from participation insyd wider society insyd de various African countries wey na dem live insyd wey na dem be seen as untouchables. Na racially-motivated attacks occur on Pygmies wey dey include rape den cannibalization.

## Burundi

## Ethiopia

## Ivory Coast

## Libya

## Liberia

## Mauritania

## Namibia

## Niger

## Republic of the Congo

## Rwanda

## Somalia

## South Africa

### Colonialism

### Apartheid racism

## Sudan

## Tanzania

## Tunisia

## Uganda

## Zimbabwe

## References
Amherst African Heritage Reparation Assembly

Na dem create de **Amherst African Heritage Reparation Assembly** by de Amherst, Massachusetts City Council insyd June 2021 to develop de town ein reparations plan by Oct. 31, 2021. Insyd 2021, na de Amherst Town Council approve de creation of a reparations fund. A year later, na de council vote to finance de fund thru deposits from de city ein certified tax cannabis revenue for de previous year. Insyd June 2022, na de City Council approve $2,000,000 of initial funding for reparations.

Na dem make am up of six Black residents den one representative from de NGO Reparations for Amherst plus de final Assembly wey dey consist of; Heather Lord, Yvonne Mendez, Michele Miller, Alexis Reed, Irvin Rhodes, Amilcar Shabazz, den Debora Bridges.

Na de group be advised by Robin Rue Simmons, de architect of de Evanston Reparations Committee.

## References


## External links

* Official link